แบงก์กสิกรไทยเดินหน้าปล่อยกู้เอสเอ็มอีสนองธปท.
แบงก์กสิกรไทยเดินหน้าขยายสินเชื่อเอสเอ็มอี สนองนโยบายธปท.ที่ต้องการให้ระบบธนาคารพาณิชย์เน้นปล่อยกู้สินเชื่อกลุ่มนี้มากขึ้น
16 ก.ค. 2553

แบงก์กสิกรไทยเดินหน้าขยายสินเชื่อเอสเอ็มอี สนองนโยบายธปท.ที่ต้องการให้ระบบธนาคารพาณิชย์เน้นปล่อยกู้สินเชื่อกลุ่มนี้มากขึ้น 
 นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย กล่าวว่า ธนาคารพร้อมเดินหน้าขยายสินเชื่อแก่ผู้ประกอบการขนาดกลางและขนาดย่อม(เอสเอ็มอี) ตามแนวนโยบายของธนาคารแห่งประเทศไทย(ธปท.)ที่ต้องการให้ระบบธนาคารพาณิชย์ขยายสินเชื่อเอสเอ็มอีให้มากขึ้น  โดยปีนี้ธนาคารตั้งเป้าปล่อยสินเชื่อเอสอ็มอี 8-10% ให้ยอดสินเชื่อในสิ้นปีนี้เพิ่มเป็น 3.9 แสนล้านบาท จากครึ่งปีแรกที่ผ่านมาทำให้ขยายตัวได้ระดับ 3-4% แล้ว ฉะนั้นั้งปีน่าจะได้ตามเป้าหมาย เพราะช่วงปลายปีสินเชื่อภาคธุรกิจก่อสร้างหรือผู้รับเหมารายย่อยได้รับงานเพิ่ม จากโครงการไทยเข้มแข็งของรัฐบาล ขณะเดียวกันปลายปียังเป็นฤดูเก็บผลผลิต ความต้องการสินเชื่อไปใช้หมุนเวียนน่าจะเพิ่มขึ้น
นายปกรณ์ กล่าวว่า ถึงแม้ว่าในช่วงครึ่งปีหลังทิศทางเศรษฐกิจจะฟื้นตัวดีขึ้น มีผลให้ความเสี่ยงลูกค้าสินเชื่อลดลงบ้าง แต่การปรับลดดอกเบี้ยเงินกู้ลงจากปัจจุบัน สำหรับลูกค้ารายย่อย และเอสเอ็มอี ยังเป็นไปได้อยาก  เพราะดอกเบี้ยเงินกู้ก็ไม่ได้สูงมาก ต้นทุนผู้ประกอบการเพิ่ม เมื่อเทียบกับช่วงวิกฤตปี 40 ซึ่งดอกเบี้ยเงินกู้เฉลี่ยอยู่ที่ 18-19% ที่สำคัญดอกเบี้ยเงินกู้ของไทยเกือบทุกประเภทยังต่ำกว่าต่างประเทศ โดยปัจจุบันธนาคารคิดดอกเบี้ยเอสเอ็มอีเฉลี่ยอยู่ที่ 6-6.5% และบวกเพิ่มตามความเสี่ยงลูกค้าแต่ละราย 
ด้านนายเกริก วณิกกุล รองผู้ว่าการ ด้านเสถียรภาพสถาบันการเงิน ธปท. กล่าวว่า การปรับขึ้นดอกเบี้ยของธนาคารพาณิชย์ในช่วงนี้ ถือเป็นสัญญาณการเริ่มต้นที่ไม่เอาเปรียบลูกค้า เพราะขึ้นดอกเบี้ย 2 ขา บางแห่งขึ้นดอกเบี้ยฝากอย่างเดียว